google/wiki40b huggingface dataset:
Arna Turn- og Idrettslag

Arna Turn- og Idrettslag er et idrettslag fra Arna i Bergen kommune.
Idrettslaget ble stiftet i 1889 og driver idag med turn og dertil beslektede aktiviteter.
Setet til Polens nasjonalbank i Łódź

Historie

Polens bank, som hadde hovedsete i Warszawa, åpnet sin filial i Łódź i 1860, og skulle med sine kreditter utvikle industrien i byen. På 1870-tallet ble setet flyttet til hjørnet av Zachodnia- og Cegielniana-gaten (i dag Stefan Jaracz’ gate). I 1885 ble Polens bank overtatt av den petersburgske Riksbanken, og i årene 1905–1908 ble et nytt sete bygd etter tegninger av Dawid Lande, hvis prosjekt ble valgt i en lukket arkitektkonkurranse.  
Under første verdenskrig huset den nye bygningen styret til den tyske okkupasjonsmakten, og ble senere overgitt til den nye «Polens bank» i 1927. Fra 1945 og frem til i dag har bygningen huset Polens nasjonalbank. I 1997 ble bankbygningen restaurert tilbake til sin gamle prakt.

Form

Bygningen har grunnplan som bokstaven «L». Det solide og alvorlige inntrykket mykes opp av store vinduer og dekorasjoner i siste etasje. Hovedinngangen kranses av en portal med toskanske søyler. Det tredelte vinduet over inngangen presenterer seg særlig effektfullt med allegoriske skulpturer av handel og finanser.
Bygningens indre utfylles av en vestibyle med en vifteformet marmortrapp. I etasjen over ligger Europas største banksal med et areal på 1155 m². Salen er utsmykket med relieffer, et mye brukt motiv er bier. Hele komposisjonen preges av flere stiler: renessanse, modernisme og art nouveau.
Svømming under samveldelekene 2006

Svømming under de britiske samveldeleker 2006. Svømming var en av flere sporter under de attende samveldelekene som ble arrangert i Melbourne i Australia i perioden 15. til 26. mars 2006. Det var attende gangen som svømming var med på programmet i Samveldelekene. I lekene i 2006 ble det konkurrert i førtito øvelser i svømming, tjueen for menn og tjueen for kvinner. Australia ble beste nasjon med 19 gullmedaljer foran England med åtte.
Demokratisk frilekskole

En demokratisk frilekskole, eller en Sudbury-skole, er en type skole, vanligvis for elever fra førsteklassegymnasiet, hvor elevene har fullstendig ansvar for egen utdanning. Skolen drives av direkte demokrati hvor studenter og ansatte er likeverdige. Studentene bestemmer individuelt hva de skal gjøre med sin tid, og har en tendens til å lære som et biprodukt av vanlig erfaring i stedet for gjennom kurs. Det er ingen forhåndsbestemt utdanningsplan, foreskrevet læreplan eller standardisert instruksjon.

Sudbury

Navnet «Sudbury» stammer fra Sudbury Valley School, grunnlagt 1968 i Framingham, nær Sudbury, i Massachusetts. Selv om det ikke finnes noen formell eller regulert definisjon av en Sudbury-type-skole, er det nå mer enn 60 skoler som identifiserer seg med Sudbury rundt om i verden. Noen, men ikke alle, inkluderer «Sudbury» i sitt navn. Disse skolene fungerer som uavhengige enheter og er ikke formelt forbundet på noen måte.
Daniel Greenberg, en av grunnleggerne til den opprinnelige Sudbury-skolen, skriver at de to tingene som skiller en Sudbury-skole er at alle – voksne og barn – behandles likt og at det ikke finnes noen øvre myndighet, annet en den som er valgt av individet selv. Mens hver Sudbury Model skole opererer selvstendig og bestemmer egne retningslinjer og prosedyrer, deler de en felles kultur. Den planlagte kulturen i Sudbury-skolen er blitt beskrevet med slike ord som «frihet», «tillit», «respekt», «ansvar» og «demokrati».
Napier Lion

Napier Lion var en 12-sylindret «Broad Arrow» W 12 motor bygget av D. Napier & Sønn fra 1917- til 1930-tallet. En rekke avanserte funksjoner gjorde den til den kraftigste motoren på den tid, og den holdt den posisjonen lenge etter at andre med mer moderne konstruksjon hadde blitt utviklet. Den var spesielt kjent for at den ble brukt i en rekke hastighetsløp, i fly, båter og biler.

Konstruksjon og utvikling

Tidlig i Første verdenskrig fikk Napier kontrakt på å bygge flymotorer til fly byggrt av andre selskaper, vesentlig Royal Aircraft Factorys modeleller og deretter Sunbeams, Begge deres motorer viste seg å være upålitelige og i 1916 besluttet Napier å konstruere en motor med høy effekt, lav vekt og mindre frontparti. Napier's ingeniører la ut de 12 sylindere i hva de kalte en «Brad Arrow»—tre rader, hver rad med fire sylindere om en felles veivaksel. Denne foreslåtte utformingen fikk først navnet Tripple-Four. Denne konfigurasjonen ble også kjent som W-motor. Motoren var også avansert på grunn av de fire ventiler i hver sylinder med to overliggende kamaksler på hver sylinderrad. Og også på grunn av at den hadde en blitt frest ut av en enkelt sylinderblokk i aluminium, i stedet for de vanlige separate sylindre i stål som ble brukt av nesten alle andre produsenter,.
I meget trimmede racer-versjoner kunne motoren yte 1 300 hk og den brøt mange verdensrekorder, høyde -, hastighet og distanserekorder i fly og båter, og ytet 1 375 h/k i en spesialbygget Lion som satte rekord på 160 km/t i 1933. Napier Leon ble brukt til mange av Sir Malcolm Campbells rekorder, inkludert en rekord på over 450 km/t i 1932 og John Cobbs 634 km/t i Railton Mobil Special i 1947, og en rekord som kom godt etter at Lion hadde passert sin beste alder. Den sto inntil 1960-tallet. Rekorden hadde ikke blitt slått av britiske sjåfører på 32 år. Lions ble brukt i det mest prestisjefylte hastighetsløpmfor fly, Schneider-troféet i 1922 og 1927, men ble droppet av Supermarine i favør av en ny motor, Rolls-Royce R som var spesialkonstrurrt for løpet.
I løpet av 1930-årene dukket en ny generasjon av mye større og kraftigere motorer opp, og Lion var ikke lenger konkurransedyktig. På den tiden hadde Bristol Hercules og Rolls-Royce Merlin kommet på slutten av 1930-tallet, og Lion ble foreldet. Sea Lion, en marine-versjonen av Lion ble brukt i høy-hastighet RAF Rescue Launches. Lion flymotorer ble også brukt i motor sleder som ble brukt for høyhastighets transport og søk- og redningsvirksomhet på isen av det finske flyvåpenet og den finske marinen.
Napier utviklet nye motorer, brukte den kompakte H motor-konstruksjonen og utviklet en 16-sylindret Napier Rapid og 24-sylindret Napier Dragger som ytet i underkant av 1 000 H/k. Motorene var mindre enn de mer moderne design fra andre selskaper og Napier startet på nytt med en ny sleideventilert konstruksjon som fikk navnet Napier Sabre.
Bandipora (distrikt)

Demografi

Ved folketellingen i 2011 var det 385 099 innbyggere i distriktet, mot 304 886 i 2001. Den urbane befolkningen utgjør 16,89 % av befolkningen.
Barn i alderen 0 til 6 år utgjorde 15,66 % i 2011. Antallet jenter i den alderen per tusen gutter var 893.
Amityville: The Reawakening

Handling

Belle og hennes lillesøster og bevisstløse tvillingbror flytter inn i et nytt hus med deres single mor Jean for å spare penger og betale for brorens dyre helsetjenester. Men når merkelige fenomener begynner å oppstå i huset, inkludert at broren på mirakuløst vis blir frisk, mistenker Belle at moren ikke har fortalt henne alt, og hun oppdager snart at de har flyttet inn i det beryktede Amityville-huset.
Boat Quay

Boat Quay (kinesisk: 驳船码头) er ei historisk kai som ligger langs den sørlige bredden av Singaporeelva, nær munninga. Den var den travleste delen av den gamle havna i Singapore, og sto tre fjerdedeler av all skipshandel på 1860-tallet. Sjøfart er ikke lenger kaias viktigste funksjon, men de gamle bygningene er bevart, og de huser i dag restauranter og barer. Rett bak kaia reiser skyskraperne i landets forretningsdistrikt seg.
SSC Napoli

Napolis storhetstid

Napolis storhetstid begynte med Diego Armando Maradonas overgang til klubben før sesongen 1984–1985. Klubben hadde problemer i begynnelsen av sesongen, men endte med kun ett tap på våren og en åttendeplass. Etterhvert sikret klubben seg også flere andre gode spillere, og sesongen 1986–1987 åpnet med 13 kamper på rad uten tap, før de i januar tapte 3–2 borte mot Fiorentina. Da Inter tapte borte mot Atalanta i sesongens nest siste runde, var Napolis første scudetto klar. Klubben vant også Coppa Italia etter finaleseire mot Atalanta.
Sesongen etter gikk seieren til Milan etter 3–2-seier over Napoli på San Siro mot slutten av sesongen. Intern krangling og flere avganger gjorde at Napoli i 1988–1989 havnet hele 11 poeng bak seirende Inter, men samtidig klarte Napoli å vinne UEFA-cupen for første (og per 2007, eneste) gang med seier over Stuttgart i finalen.
Foran 1989–1990-sesongen fikk klubben ny trener. De kjempet med Milan om tittelen hele sesongen og havnet bak etter et internt oppgjør som endte med 3–0-seier til Milan. Imidlertid ble Napoli tildelt 2 poeng etter at Alemão fikk kastet en mynt i hodet borte mot Atalanta, tilstrekkelig til å vinne serien.
Fylkesvei 59 (Akershus)

Fylkesvei 59 (Fv59) i Akershus gikk mellom Ringnes og Seierstein i Ås kommune. Veien var 589 meter lang.
2019 ble veien del av fylkesvei 1386.
Rebell i lenker

Handling

Einstøingen Luke (Paul Newman) er trist en kveld og begynner å ødelegge parkeringsautomater. Som straff blir han sendt til en fengselsleir i Floridas fuktige hete. Men Luke nekter å tilpasse seg fengselets tyranniske regler. Det gir grobunn til en rekke konflikter.
Stenideopsis

Utbredelse

Arten er utbredt på Madagaskar.
Tuberculosybra

Utbredelse

Slekten lever i det sørlige India.
Abbedissen

Abbedissen eller på folkemunne Abbedisso er en bygd i Askøy kommune.
Navnet stammer fra den gang Norge var et katolsk land hvor området tilhørte et nonnekloster. Den kvinnelige bestyreren her kaltes en abbedisse. Bygden Kjerrgarden som Abbedissen ligger i har postnummer 5314.
Cacosceles

Utseende

Store (gjerne 40-50 millimeter), kraftige trebukker. Hannen har forstørrede kjever. På farge er den gulbrune eller rødbrune, forkroppen gjerne litt mørkere. Antennene er kraftige og sagtakkede.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt i det sørlige Afrika.
Knuskkjukemøll

Utseende

En middelsstor (vingespenn 34-50 millimeter), gråbrun møll. Arten kjennes lett fra nesten alle andre nordiske "småsommerfugler" på størrelsen. Antennene er trådformede og litt over halvparten så lange som forvingene. Hodet er kledt med grågule, hårlignende skjell. Forkroppen er gulbrun med en kort, mørk midtstripe og en mørk randstripe. Forvingene er nokså store og brede, hovedsakelig mørkt gråbrune, men bak- og ytterkantene er bredt gråhvite. Bakvingen er ganske bred, lyst gråbrun med to mørke og en lys flekk ved forhjørnet. Hårfrynsene langs bakvingen er mest lyst gulbrune men med en mørk stripe i midten, i den fremre delen også med noen mørkere felter.

Levevis

Arten finnes bare i gammel, naturlig bjørke- eller bøkeskog. Larvene utvikler seg i knuskkjuke (Fomes fomentarius) og av og til i knivkjuke (Piptoporus betulinus), men til tross for at disse artene er meget vanlige finnes knuskkjukemøllen bare i svært gammel og lite kulturpåvirket skog. Den kan av og til finnes på gamle brannfelt. Utviklingen tar to år. Når puppen klekker etterlater den seg blyanttykke ganger i den døde kjuken, slik er artens angrep nokså lett å kjenne igjen. De voksne sommerfuglene flyr om natten i juni-juli.

Utbredelse

Den forekommer i de sørlige delene av Norge, Sverige og Finland, videre er det spredte funn over mye av Europa og fra Sibir. I Norge er den kjent fra det sørlige Østlandet vestover til Aust-Agder. Arten ble vurdert som Sterkt truet (EN) på den norske rødlisten fra 2015.
European Economic Association

European Economic Association, forkortet EEA, er en forening for europeiske fagøkonomer. Foreningen ble grunnlagt i 1984 med Jacques Drèze som første president. Sittende president er Philippe Aghion. Agnar Sandmo var president i 1990. Kjetil Storesletten, ved Universitetet i Oslo, er per 2017 visepresident i foreningen.
Udmurter

Udmurter (eldre navn votjaker) er et finsk-ugrisk folkeslag i Russland, hovedsakelig i republikken Udmurtia og naboregionene. Ved den russiske folketellingen i 2002 var det 637 000 udmurter i Russland. 464 000 av dem kunne udmurtisk. De fleste udmurter har tradisjonelt vært ortodokse kristne.
Udmurtane har vært under russisk herredømme siden midten av 1500-tallet, da Russland erobret det tatarske Kazan-khanatet. Etter den russiske revolusjonen var udmurtene et av de første folkeslagene som fikk et eget autonomt område, Den votjakiske autonome oblast, som ble opprettet 4. november 1920. Dette området ble til Den udmurtiske autonome sosialistiske sovjetrepublikken 28. desember 1934. Etter at Sovjetunionen gikk i oppløsning ble Udmurtia en republikk i Den russiske føderasjon.
I 2002 bodde rundt 71 % av udmurtene i Russland i Udmurtia, der de utgjorde 29,3 % av befolkningen.
Parastrongylaspis

Utseende

Middelsstore til store, avlange, rødbrune eller brune trebukker. Antennene er lange og tynne (lengre enn kroppen hos hannene). Kjevene er ikke forstørrede. Pronotum er nærmest klokkeformet sett ovenfra. Dekkvingene er parallellsidige med stumpvinklede "skuldre", uten opphøyde ribber.

Utbredelse

Slekten er utbredt i Mellom-Amerika.
Chuck Palahniuk

Biografi

Charles Michael Palahniuk ble født i Pasco, Washington, USA, og er sønn av Carol og Fred Palahniuk. Chuck vokste derimot opp i Burbank, Washington, sammen med familien sin i et mobilt hjem. Etter at foreldrene hans skilte seg, tilbrakte han sammen med sine tre søsken mye av tiden hos sine besteforeldre i en gård i østre deler av Washington.
Palahniuk utdannet seg ved University of Oregons School of Journalism, og tok eksamen i 1986. Samtidig som han studerte, jobbet han for National Public Radios KLCC i Eugene, Oregon. Tilbake i Portland begynte han å jobbe for den lokale avisen som journalist, men sluttet seg etterhvert til Freightliner som mekaniker, et yrke han holdt seg til, inntil han lyktes som forfatter.
Palahniuk begynte å skrive skjønnlitteratur da han nådde midten av tredveårene. Faktisk så sier han selv, at han først begynte å skrive seriøst da han deltok på en del forfatter-workshops, som han egentlig møtte opp på for å skaffe seg nye venner.
Bogafjell

Bogafjell er en bydel i Sandnes i Rogaland, med 7 448 innbyggere per 1. januar 2019.
Bogafjell er en avledning av Bogafjellet og brukes som navn for bebyggelsen rundt (litla og stora) Bogafjellet og Stokkelandsfjellet i Sandnes. Boligområdet ligger sørvest for Håbafjell i Høyland, og avgrenses i nord av E39. Området har et eget bydelssenter i grunnkretsen Bogafjell senter. Navnet brukes ofte om hele bebyggelsen rundt Bogafjell senter, som inkluderer områdene Stokkelandsfjellet, Buggeland og Vagletjern, mens selve Bogafjellet ligger sør for boligområdet. Frem til 2011 var Bogafjell en del av Austrått, men ble fra 2011 skilt ut som egen bydel.
Området er et relativt nytt utbyggingsområde i Sandnes, som en fortsettelse av utbyggingen på Håbet. Området består av flere mindre planlagte nabolag som er bygget ut etappevis, og området vil ha et innbyggertall på rundt 8000 i 2019. Bogafjell er også et rekreasjonsområde med fine muligheter for turgåing, terrengsykling og småviltjakt. Forsvaret og Statsskog har anlagt en del grusveier i området som gjør at det også er egnet for rullestolbrukere og personer med barnevogn.
Bydelen har grunnskolene Bogafjell skole og Buggeland skole. 1. januar 2008 ble Bogafjell sokn opprettet. Bogafjell kirke ble vigslet 4. mars 2012. Bogafjellhallen med kunstgressbane stod åpnet sommeren 2015. Bygging av Bogafjell ungdomsskole er igang og er planlagt ferdig til skolestart i 2020
Bogafjell har også eget idrettslag; Bogafjell idrettslag og egen sykleklubb; Bogafjell Sykleklubb. Idrettslaget ble stiftet i 2001 og har ca 720 medlemmer (2016). Sykleklubben ble etablert 6. august 2010 og ved utgangen av 2012 hadde klubben 410 medlemmer. Årlig arrangeres familierittet «Tour de Bogafjell» av sykleklubben.
Bydelsutvalget 2015-2019 består av 9 representanter (3 fra AP, 2 fra FRP, 1 fra H, 1 fra KRF og 2 elevrepresentanter fra Lundehaugen ungdomsskole). Bydelsutvalget er siden 2011 ledet av Guttorm Stangeland (H).
Pippi Langstrømpe på de syv hav

Handling

Pippi får flaskepost fra sin pappa om at han er fanget av fæle pirater i sjørøverstaten Porto Piluse som bare gir ham vann og brød. Pippi, Tommy og Annika reiser dit med blant annet i en gammel seng med en luftballong over, et egenkonstruert fly samt et kapret piratskip for å befri ham, mens Tommy og Annikas bortreiste foreldre tror at barna er hjemme hos Pippi.

Om filmen

Sjørøvernes tilholdssted ble bygget opp på Vaxholms fästning ved Vaxholm utenfor Stockholm. Andre eksteriører ble spilt inn i Budva i Jugoslavia. Strandscener ble spilt inn på Barbados i Vestindia. En nærmere granskning viser også at det er ulike pirater i ulike scener (inne/ute, stranden/byen).
Gongylidiellum vivum

Utseende

Gongylidiellum vivum er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Pau

Historie

Det ble bygd festningsverk på stedet på 1000-tallet; det er ikke sikkert at det har eksistert en bosetting her før. Pau betyr «palisade» på oksitansk, og var sete for vicomtene i Béarn. Pau ble derfor hovedstad i Béarn i 1464.
Château de Pau har to tårn fra 1100-tallet, mens det største er fra 1300-tallet. Det ble tidlig på 1500-tallet omgjort til bosted av Gaston Fébus, greve i Foix, og ble brukt som residens av kongene av Navarra når de besøkte Béarn.
Kong Henrik IV av Frankrike (1553–1610) ble født i Pau, etter at hans mor, dronning Jeanne d'Albret av Navarra, hadde krysset Pyrenéene for å sikre at han skulle bli født i Frankrike. Leppene til barnet ble fuktet med den lokale vinen og gnidd med hvitløk like etter han var født. Da Henrik IV dro bort fra Pau for å bli Konge av Frankrike, sa han at han gav ikke Béarn til Frankrike, han gav Frankrike til Béarn.
Kong Karl Johan av Sverige og Norge ble også født på châteauet, i 1763. Slottet blir i dag regnet som et fransk historisk monument og inneholder en flott samling av veggtepper.
Napoleon III pusset opp slottet, mens Pau la til gater av Belle Époque-arkitektur, før moten flyttet seg til Biarritz. Pau er fremdeles et stort senter for vintersport og ridning, og er også åsted for et terrengritt for hest.
Holckenhus

Historie

Eieren av Ny Carlsberg Glyptotek, brygger og kunstmesen Carl Jacobsen, solgte grunnen til byggherren Schioldann rett før eiendommens oppførelse i årene 1891–1893. Bygningen ble oppkalt etter kommandat Holcks Bastion på Vestervold og har en etasje mot gatenivå, stue, beletasje, tre normaletasjer og taketasje. Fasadene ble opprinnelig utført i røde mursten med dekorasjoner i malt sement, senere fikk overflaten en kraftig rød og gullig bemaling. Etasjen i gatenivå og beletasjen har hjørnekvadre i granitt.

Kunstnerboliger

Fra Holckenhus stod ferdig har tårnatelierene huset ca. 70 malere deriblant Emil Nolde, Harald- og Agnes Slott-Møller, Bertha Wegmann, Peder Severin- og Marie Krøyer. Kristian Zahrtmann drev på begynnelsen av 1900-tallet en malerskole i Holckenhus. 
Atelierleilighetene er bygget med seks meter takhøyde, og har godt utsyn over Indre Bys tak. Opprinnelig var det kun beboelsesleiligheter i Holckenhus, men siden er også butikker og kontorleiemål kommet til.
Rakı

Rakı er et tyrkisk brennevin. Det har en alkoholprosent på ca. 40 til 50, og smaker lakris da det er smakstilsatt med anis. Rakı kan lages både på drue og rosin.
I smak minner rakı om det greske ouzo. Rakı nytes som regel sammen med en rekke småretter (tyrkisk: meze), eller eventuelt med meloner (kavun) og hvitost (bayaz peynir).
Rakı er i utgangspunktet et klart brennevin, men drikkes gjerne vannet ut og med isbiter, noe som gir det en melkehvit farge.
Sommersafari og Waldorf

Sommersafari og Waldorf er et album med Stutum, utgitt i 1976.
Italiensk mesterskap i friidrett innendørs 2019

Italiensk mesterskap i friidrett innendørs 2019 ble arrangert i Palaindoor di Ancona i Ancona fra 15. til 17. februar 2019.
Oligophylla

Utbredelse

Slekten er utbredt i Nord-Afrika (Algerie og Tunisia).
Labyrint (forskningsmagasin)

Labyrint er et forskningsformidlingsmagasin fra Universitetet i Tromsø, med forskning og utdanning som hovedtema. Det utgis i dag som nettidsskrift. 
I papirformat eksisterte det fra 2007 til 2016, og kom da ut fire ganger i året. Opplaget var 12000 eksemplarer (2015; 8000 eksemplarer i 2008), men første og andre utgave ble trykket i 200 000 eksemplarer og sendt til husstander i Nord-Norge. Abonnementet var gratis. Bladet kan også lastes ned gratis i PDF-format fra UiT sine hjemmesider.
Jakob II av Mallorca

Jakob II (katalansk: Jaume) (født 31. mai 1243 i Montpellier, død 29. mai 1311 på Mallorca) var konge av Mallorca og herre av Montpellier fra 1276 til sin død.

Bakgrunn

Han var annen sønn av Jakob I av Aragón og hans kone Violant, datter av Andreas II av Ungarn. Etter traktaten i Perpignan i 1279 var han den aragonske krones vasall.

Konge

Jakob arvet etter sin far kongeriket Mallorca, som omfattet Balearene, grevskapene Roussillon og Cerdanya, herrskapet Montpellier, baroniet Aumelàs og visegrevskapet Carladès. Den ene av de baleariske øyer, Menorca, var under muslimsk kontroll, men underlagt Jakob. Fra 1279 regjerte han som vasall under sin eldre bror Peter III av Aragón. Gjennom hele sin regjeringstid prøvde Jakob å komme fri fra sin underordnede status.
Under det aragonske korstog i 1285 allierte Jakob seg med pave Martin IV og kong Filip II av Frankrike (enkemann etter Jakobs søster, Isabella) mot sin bror. Korstoget endte med et fransk nederlag og Filip IIIs død. Peter III døde også samme år, men hans sønn og arving Alfonso erobret Mallorca i 1285, Ibiza i 1286 og Menorca i 1287. I henhold til traktaten i Anagni i 1295 ble øyene returnert til Jakob.
Etter dette tilbakeslag satte Jakob kreftene inn på å styrke sitt kongerike internt. Han foretok en rekke reformer innen byutvikling, landbruk, forsvar og økonomi. Han førte en ambisiøs landbrukspolitikk med utvidelser av landbruksområdet og oppbygning av nye sentre på landet. Han støttet nye konsulater i Nord-Afrika og kongeriket Granada og etablerte et nytt pengesystem. Han støttet også oppbygningen av en ny tekstilindustri.
Han styrket kongens makt overfor adelen og kirken og påbegynte byggingen av flere slott og borger, heriblant kongeslottet i Perpignan, slottet i Almudaina, Santa María-katedralen i Palma de Mallorca, idag kjent som La Seu og Castell del Bellver. Han åpnet rettssaker mot tempelridderne. Undertrykkelsen av dem betød at han kunne inndra den tiende som de oppkrevde på øyene.